8. ΝΟΜΟΘΕΤ. ΔΙΑΤΑΓΜΑ υπ’ αριθ. 436 της 10/13 Φεβρ. 1970 (ΦΕΚ Α’ 36) Περί εισπράξεως και διαθέσεως εσόδων της Ελληνικής Επιτροπής Ατομικής Ενεργείας. Άρθρ.1.-1.Άπαντα τα δια του άρθρ. 15 εδάφ. α και β του Α.Ν. 451/1968 «περί αναδιοργανώσεως της Ελληνικής Επιτροπής Ατομικής Ενεργείας», προβλεπόμενα έσοδα, ως και τα έσοδα εξ ευρεσιτεχνιών, εκ της εκποιήσεως υλικών, εκ των επιβαλλομένων προστίμων και ποινικών ρητρών εις εργολάβους και προμηθευτάς και λοιπά εν γένει έσοδα της Ελληνικής Επιτροπής Ατομικής Ενεργείας, εισπράττονται κατά τας διατάξεις περί εισπράξεως δημοσίων εσόδων και εισάγονται ως Δημόσια Έσοδα, του Κρατικού προϋπολογισμού, υπό ίδιον Κώδικον Αριθμόν εσόδου. 2.Βάσει των πραγματοποιουμένων εσόδων της προηγουμένης παραγράφου ο Υπουργός των Οικονομικών, εγγράφει κατ’ έτος εις τον προϋπολογισμόν των εξόδων της Ε.Ε.Α.Ε. και υπό ίδιον Κωδικόν Αριθμόν εξόδου αντίστοιχον του πραγματοποιουμένου εσόδου πίστωσιν. Άρθρ.2.-Επιτρέπεται, δι’ αποφάσεως του Δ.Σ. της Ε.Ε.Α.Ε. η κατ’ εξουσιοδότησιν τούτου δι’ αποφάσεως του Προέδρου αυτού, η διάθεσις της κατά το προηγούμενον άρθρον εγγραφομένης πιστώσεως, δια την πληρωμήν οιασδήποτε φύσεως δαπανών προς εκπλήρωσιν των σκοπών της Ε.Ε.Α.Ε., πλην αποδοχών και αποζημιώσεων εν γένει προσωπικού ως και οδοιπορικών εξόδων και αποζημιώσεων εξωτερικού. Άρθρ.3.-Τα μέχρι τούδε εισπραχθέντα έσοδα της παρ. 1 του άρθρ. 1 του παρόντος, εισάγονται εις τον Γενικόν προϋπολογισμόν του Κράτους ως Δημόσια Έσοδα εντός τριμήνου από της ισχύος του παρόντος. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 